EkBass/fiwiki-20250220-pages-articles huggingface dataset:
Suomen CP-liitto

Suomen CP-liitto ry on valtakunnallinen vammais- ja erityisliikuntajärjestö, joka edustaa ihmisiä, joilla on lapsuudestaan neurologisesta syystä ollut liikuntavamma, kuten cp-vamma, mmc tai hydrokefalia sekä heidän läheisiään. Lisäksi CP-liitto edustaa lapsia, joilla on motorisen oppimisen vaikeus tai lievempiä motorisia vaikeuksia. Tavoiteena on yhdenvertaisten mahdollisuuksien kehittäminen yhteiskunnassa. CP-liiton perustavoite on vammaispolitiikassa yleisesti hyväksytty periaate: tasa-arvo ja täysi osallistuminen yhteiskunnassa. == Toiminta == CP-liitto järjestää muun muassa sosiaalisen valmennuksen kursseja, nuoriso- ja liikuntatoimintaa sekä tarjoaa tuettuja lomia Maaseudun terveys- ja lomahuollon kautta. Kurssien kohderyhmiä ovat perheet, nuoret ja aikuiset. Kursseja toteutetaan muun muassa liiton omistamassa Moijalan kurssikeskuksessa Hattulassa.. Liiton jäsenlehti CP-lehti ilmestyy neljä kertaa vuodessa. Suomen CP-liitto vaikuttaa vammaisia ihmisiä ja heidän läheisiään koskeviin asioihin muun muassa tuomalla esille kohderyhmän äänen lainsäädännön ja yhteiskunnan palveluiden rakentamiseen. Sosiaali- ja terveysjärjestöjen avustuskeskus tukee Suomen CP-liiton toimintaa. Suomen CP-liitto on SOSTEn jäsenjärjestö. === Kannanottoja === Suomen CP-liitto on ottanut kantaa moniin vammaisia koskeviin asioihin. Esimerkiksi lokakuussa 2011 julkaistussa kannanotossa puututaan vammaisten syrjintään adoptointi- ja hedelmöityshoitoprosessissa. Silloisen toiminnanjohtaja Tomi Kaasisen mukaan syrjintätapauksia on tiedossa useita. Keväällä 2014 liitto antoi kannanoton hankintalain uudistuksesta. Liiton mukaan vammaisten arjen palvelut on jätettävä kilpailutuksen ulkopuolelle. == Jäsenyhdistykset == Suomen CP-liitto ry on 18 paikallisyhdistyksen kattojärjestö. Jokainen CP-liiton paikallisyhdistys on itsenäinen ja rekisteröity yhdistysrekisterilain mukaiseksi oikeuskelpoiseksi aatteeliseksi yhdistykseksi. Jäsenyhdistykset toimivat alueellisesti ja tarjoavat tukea ja toimintaa lähellä jäseniään. * Etelä-Kymenlaakson CP-yhdistys ry * Etelä- Saimaan CP-yhdistys ry * Etelä-Savon CP-yhdistys ry * Kanta-Hämeen CP-yhdistys ry * Keski-Suomen CP-yhdistys ry * Kouvolan seudun CP-yhdistys ry * Lahden seudun CP-yhdistys ry * Lapin CP-yhdistys ry * Meri-Lapin alueen CP-yhdistys ry * Oulun Seudun CP-yhdistys ry * Pirkanmaan CP-yhdistys ry] * Pohjois- Karjalan CP-yhdistys ry * Pohjois-Savon CP-yhdistys ry * Porin Seudun CP- yhdistys ry * Seinäjoen Seudun CP-yhdistys ry * Turun CP-yhdistys ry – Åbo CP- förening rf * Uudenmaan CP-yhdistys ry – Nylands CP-förening rf * Vaasan Seudun CP-yhdistys ry – Vasanejdens CP-förening rf == Talous == === Rahoitus === Rahoituksen lähde 2018 2017 2016 2015 2014 2013 2012 Opetus- ja kulttuuriministeriön yleisavustus nuorisojärjestöille \- 11 000 € 14 000 € 14 000 € 14 000 € 14 000 € 16 000 € == Lähteet == * Suomen CP-liitto ry:n kotisivut === Viitteet === Luokka:Suomalaiset potilas- ja vammaisjärjestöt
Haxe

Haxe on useassa ympäristössä toimiva ohjelmointikieli, jonka kääntäjä voi tuottaa useita yleisessä käytössä olevia ohjelmointikieliä. Sen mahdollisia kohteita ovat mm. seuraavat: * Flash-sovellukset * Asiakaspuolen websovellukset * Apachen CGI-sovellukset * Omillaan toimivat työpöytäsovellukset. __TOC__ == Historia == Haxen kehitys alkoi 22.10.2005. Versio 1.0 julkaistiin 17.4.2006 ja versio 2.0 julkaistiin 28.7.2008. Viimeisin versio 3.4.0-rc.1 on julkaistu 30.11.2016. == Käännöskohteet == Haxe-kielisiä ohjelmia voi kääntää useissa eri virtuaalikoneissa suoritettaviksi kieliksi, sekä natiivikoodiksi käännettäviksi kieliksi kuten C++. Versio 3.3.0 tukee seuraavia käännöskohteita: * Flash 6-8 * Flash 9-10 * Neko * PHP * Actionscript 3 * Java * JavaScript * C++ * C# * Python * Lua ==Suositeltuja Ohjelmointiympäristöjä== Suosituimpia ja helppokäyttöisimpiä ohjelmointiympäristöjä ovat: * HaxeDevelop * FlashDevelop == Kielen ominaisuudet == Haxe muistuttaa ActionScript- ja JavaScript-kieliä, mutta sisältää muitankin ominaisuuksia. Se on olio-ohjelmointikieli, jossa on poikkeuksia. Sen tyyppimalla on vahva tyypitys, joka kuitenkin mahdollistaa dynaamisten tyyppien käytön. Kielessä on hyvä tuki geneerisyydelle, reflektiolle ja funktionaaliselle ohjelmoinille. Enumeroidut tyypit ovat merkittävässä asemassa haxe-kielessä. Niillä voi olla parametrejä ja ne voivat olla rekursiivisia, joten ne muistuttavat esim. Haskell- ja ML-kielten algebrallisia tietotyyppejä. enum Color { red; green; blue; rgb: ( r : Int, g : Int, b : Int ); } class Colors { static function toInt ( c : Color ) : Int { return switch ( c ) { case red: 0xFF0000; case green: 0x00FF00; case blue: 0x0000FF; case rgb(r, g, b): (r << 16) | (g << 8) | b; } } static function validCalls() { var redint = toInt(Color.red); var rgbint = toInt(Color.rgb(100,100,100)); } } (muokattu haxe-oppaan pohjalta) == Lähteet == Luokka:Ohjelmointikielet
Pyöreän pöydän ritarit (vuoden 1974 elokuva)

Pyöreän pöydän ritarit (Lancelot du Lac) on Robert Bressonin ohjaama ranskalainen vuoden 1974 elokuva. Se perustuu taruun kuningas Arthurista ja pyöreän pöydän ritareista. Se käsittelee Graalin maljan etsintää sekä Lancelotin ja Guineveren rakkaustarinaa. == Tuotanto == Pyöreän pöydän ritareiden piti olla Bressonin seuraava elokuva 1950-luvulla Papin päiväkirjan jälkeen, mutta sen tuotantoa siirrettiin useaan kertaan taloudellisten syiden takia.Reader, s. 116. Tuottajat eivät olleet valmiita antamaan Bressonin tapaisen epäkaupallisen ohjaajan tehdä elokuvaa aiheesta, joka näytti paperilla toiminnan täyteiseltä. Lopulta vuonna 1974 Bresson sai mahdollisuutensa tuottaa projekti, josta hän oli unelmoinut jo pitkään.Braad Thomsen, s. 197. Hänen tuekseen tulivat valtion omistama viestintäyhtiö ORTF, näyttelijä-ohjaaja Jean Yanne ja tuottaja Jean-Pierre Rassam. Aihe oli Bressonille tärkeä ja jossain vaiheessa hän täysin periaatteidensa vastaisesta harkitsi päärooleihin jopa Hollywood-näyttelijöitä. Bresson kävi 1950-luvulla kirjeenvaihtoa yhdysvaltalaisen tuottaja George Cukorin kanssa ja pyysi tätä tiedustelemaan Burt Lancasteria ja Natalie Woodia pääosiin. Wood osoittikin kiinnostusta, mutta Lancaster ilmoitti, ettei pysty osallistumaan projektiin aikataulukiireiden vuoksi.Pönni, s. 31. Lancaster oli lupautunut jo John Frankenheimerin elokuvaan Juna.Reader, s. 117. Libération-lehden tietojen mukaan Bresson olisi harkinnut Lancelotin rooliin myös Richard Burtonia seurattuaan Kuuma ranta -elokuvan kuvauksia Pariisissa. Lopulta vuoden 1974 tuotanto tehtiin kuitenkin Bressonille tuttuun tapaan. Elokuvan pääosissa olivat amatöörinäyttelijät Luc Simon Lancelotina, Laura Duke Condominas Guineverena ja Humbert Balsan Arthurina. Elokuva kuvattiin lähellä Noirmoutier'tä Vendéen departementissa.Cunneen, s. 146. Se sai ensi-iltansa Cannesin elokuvajuhlilla toukokuussa 1974 ja Pariisissa 26. syyskuuta.Pönni, s. 215. == Lähteet == * * * * === Viitteet === == Kirjallisuutta == * Hiltunen, Taneli: ”Nuo synkistelevät ritarit kolisevissa sotisovissaan: Bresson, Rohmer ja Boorman kuningas Arthurin hovissa”. Filmihullu 3/2020. Luokka:Vuoden 1974 ranskalaiset elokuvat Luokka:Robert Bressonin ohjaamat elokuvat Luokka:Fantasiadraamaelokuvat
Anton Golotsutskov

Anton Sergejevitš Golotsutskov (, s. 28. heinäkuuta 1985 Seversk, Venäjän SFNT, Neuvostoliitto) on venäläinen telinevoimistelija, olympiamitalisti ja Euroopan mestari. Hänen vahvimmat telineensä ovat hyppy ja permanto. Golotsutskov voitti Pekingin kesäolympialaisissa 2008 pronssia permannolta ja hypystä. Pekingissä ja Ateenan kesäolympialaisissa 2004 hän oli mukana joukkuekilpailussa, jossa Venäjä sijoittui molemmilla kerroilla kuudenneksi. Ateenassa Golotsutskov oli hypyn karsinnassa kolmas, muttei kilpaillut loppukilpailussa. MM-kilpailuista Golotsutskov on voittanut kolme mitalia ja EM-kilpailuista seitsemän mitalia, joista viisi kultaista. == Lähteet == * Anton Golotsutskov FIG * Anton Golotsutskov Biography and Olympic Results Olympics at Sports-Reference.com Luokka:Venäläiset telinevoimistelijat Luokka:Venäläiset olympiamitalistit Luokka:Vuonna 1985 syntyneet Luokka:Elävät henkilöt
Daniel Purvis

Daniel Purvis (s. 13. marraskuuta 1990 Liverpool) on brittiläinen telinevoimistelija. Purvis voitti permannon MM-pronssia Rotterdamista 2010.http://www.southportvisiter.co.uk/southport-sport/other- sports/2010/10/29/daniel-purvis-takes-bronze-at-the-world-gymnastics- championships-101022-27562145/ Saman vuoden EM-kilpailuista hän saavutti permannon pronssimitalin ja hopeaa joukkuekilpailusta. Berliinin EM- kilpailuista 2011 hän voitti kuusiottelun pronssia. Vuonna 2012 hän saavutti joukkuekilpailussa Euroopan-mestaruuden Montpellier’ssa ja olympiapronssia Lontoossa. Purvis saavutti Sofian EM-kilpailuissa 2014 hopeaa joukkuekilpailussa ja pronssia permannolla. Saman vuoden Glasgow’n Kansainyhteisön kisoissa hän sai kultaa rekillä ja pronssia renkailla. Vuonna 2015 hän saavutti Montpellier’n EM-kilpailuissa pronssia kuusiottelussa ja Glasgow’n MM-kilpailuissa hopeaa joukkuekilpailussa. == Lähteet == * Daniel Purvis – FIG * Gymnastics - Daniel PURVIS the-sports.org === Viitteet === Luokka:Brittiläiset telinevoimistelijat Luokka:Brittiläiset olympiamitalistit Luokka:Vuonna 1990 syntyneet Luokka:Elävät henkilöt
Eino Jalmari Leino

Eino Jalmari Leino (20. marraskuuta 1896 Pälkäne − 15. helmikuuta 1968 TampereKuolleita. Helsingin Sanomat 20.2.1968, s. 9.) oli suomalainen kunnallismies. Eino Leinon vanhemmat olivat ajuri Juho Edvard Leino ja Olga Uotila ja puoliso vuodesta 1932 Elli Mäkelä. Leino tuli ylioppilaaksi 1916 Tampereen klassillisesta lyseosta, suoritti oikeustutkinnon 1921 ja sai varatuomarin arvon 1925. Hän toimi asianajajana 1921–1925, Forssan kauppalan johtajana 1925–1935 ja Mikkelin kaupunginjohtajana 1935–1938. Oulun kaupunginjohtaja Leino oli 1938−1961. Leino muun muassa osallistui kaupungin edustajana neuvotteluihin, joissa Ouluun päätettiin sijoittaa Viskoosa Oy:n keinokuitutehdas 1940-luvun lopulla ja Typpi Oy:n lannoitetehdas 1950-luvun alussa. Viskoosan suunnitelmat lopulta raukesivat, mutta Typpi Oy aloitti tuotannon Oulussa vuonna 1952. Leino sai kaupunginjohtajan arvonimen 1962. Leinolla oli lukuisia luottamustehtäviä, kuten Oulun korkeakouluseuran varapuheenjohtajuus 1957–1964 ja seuran asettaman yliopistotoimikunnan jäsenyys 1954–1964. Hän toimi myös esimerkiksi Oulun yliopistollisen keskussairaalan rakennustoimikunnan puheenjohtajana 1961–1964 ja Domus Botnican säätiön hallituksen puheenjohtajana 1958–1964. == Lähteet == Luokka:Suomalaiset asianajajat Luokka:Oulun pormestarit ja kaupunginjohtajat Luokka:Mikkelin pormestarit ja kaupunginjohtajat Luokka:Forssan kauppalan- ja kaupunginjohtajat Luokka:Vuonna 1896 syntyneet Luokka:Vuonna 1968 kuolleet
ICarly

iCarly on yhdysvaltalaisen Nickelodeon-kaapelikanavan nuorten tilannekomediasarja. Televisiosarjan ensi-ilta oli 8. syyskuuta 2007. Sarja päättyi 23. marraskuuta 2012. Sarjaa tehtiin kaikkiaan kuusi tuotantokautta. == Juoni == Sarja kertoo Carly Shay -nimisestä tytöstä (Miranda Cosgrove), joka tekee omaa internet-show'ta nimeltä iCarly ystäviensä Samin (Jennette McCurdy) ja Freddien (Nathan Kress) kanssa. Tyttöjen temppuvideo päätyy vahingossa Splash Face -nettisivustolle ja suursuosiosta rohkaistuneena Carly pestaa Samin juontokaveriksi ja toisen ystävänsä Freddien tekniseksi tuottajaksi. Niin he saavat iCarlyn viikoittaiseksi show’ksi. Carlyn veli Spencer (Jerry Trainor) tekee erikoisia keksintöjä, jotka ovat todella näkyvästi sarjassa mukana. ==Rooleissa== Alkuperäinen näyttelijä Suomenkielinen ääninäyttelijä Rooli Miranda Cosgrove Annituuli Kasurinen Carly Shay Jennette McCurdy Henni-Liisa Stam Sam Puckett Nathan Kress Juuso Salmen Freddie Benson Jerry Trainor Peter Pihlström Spencer Shay Noah Munck Oskari Tamminen (kaudet 1-2) Gibby Mary Scheer Ella Pyhältö Marissa Benson Rauno Ahonen, Petri Hanttu, Aku Laitinen Oskari Tamminen, Viivi Tamminen, Jon-Jon Geitel Heikki Sankari, Petrus Kähkönen, Ella Pyhältö, Raili Raitala muissa rooleissa ==Yhteenveto== Kausi Jaksot Ensiesitys Yhdysvalloissa Ensiesitys Suomessa Avausjakso Päätösjakso Avausjakso Päätösjakso 1 25 8. syyskuuta 2007 25. heinäkuuta 2008 2 21 27. syyskuuta 2008 8. elokuuta 2009 3 18 12. syyskuuta 2009 26. kesäkuuta 2010 4 10 30. heinäkuuta 2010 11. kesäkuuta 2011 5 10 13. elokuuta 2011 21. tammikuuta 2012 6 13 24. maaliskuuta 2012 23. marraskuuta 2012 == Aiheesta muualla == * Luokka:2000-vuosikymmenen yhdysvaltalaiset nuorten tilannekomediat Luokka:2010-luvun yhdysvaltalaiset nuorten tilannekomediat Luokka:Nickelodeonin televisio-ohjelmat
Versus (EP)

Versus on R&B-artisti; Usherin 24. elokuuta 2010 julkaistu EP. Se sijoittui Yhdysvaltain Billboard 200 -listan neljännelle sijalle ja sitä myytiin ilmestymisviikollaan noin 46 000 kappaletta. == Sisällys == Kaikki EP:n kappaleet löytyvät Usherin edellisen Raymond v. Raymond -albumin Deluxe Editionilta. EP:n kansainvälinen versio julkaistiin 1. lokakuuta 2010.http://www.amazon.de/dp/B003Z5BS4E Kansainvälinen versio julkaistiin itse asiassa albumina eikä EP:nä sen bonuskappaleiden määrästä johtuen. Kansainvälisen version kaikki bonuskappaleet ovat juuri Usherin edelliseltä albumilta. Lisäksi kansainvälinen versio sisältää Usherin ja Enrique Iglesiasin dueton "Dirty Dancer". == Singlet == EP:n ensimmäinen single "DJ Got Us Fallin' in Love" julkaistiin 24. kesäkuuta 2010. Singlellä vierailee Pitbull. Tyyliltään "DJ Got Us Fallin' in Love" on dancepopia ja se suunniteltiinkin valtavirtayleisölle. Siinä se onnistuikin varsin hyvin: "DJ Got Us Fallin' in Love" sijoittui kymmenen parhaan kappaleen joukkoon muun muassa Australian, Ranskan, Japanin, Itävallan, Sveitsin ja Uuden-Seelannin listoilla.http://www.australian- charts.com/showitem.asp?interpret=Usher+feat.+Pitbull&titel;=DJ+Got+Us+Fallin%27+In+Love&cat;=shttp://www.lescharts.com/showitem.asp?interpret=Usher+feat.+Pitbull&titel;=DJ+Got+Us+Fallin%27+In+Love&cat;=shttp://www.billboard.com/#/artist/Usher/chart- history/486079?f=848&g;=Singleshttp://www.austriancharts.at/showitem.asp?interpret=Usher+feat.+Pitbull&titel;=DJ+Got+Us+Fallin%27+In+Love&cat;=shttp://www.swisscharts.com/showitem.asp?interpret=Usher+feat.+Pitbull&titel;=DJ+Got+Us+Fallin%27+In+Love&cat;=shttp://www.charts.org.nz/showitem.asp?interpret=Usher+feat.+Pitbull&titel;=DJ+Got+Us+Fallin%27+In+Love&cat;=s Suomen virallisella listallakin single sijoittui sijalle 8.http://www.finnishcharts.com/showitem.asp?interpret=Usher+feat.+Pitbull&titel;=DJ+Got+Us+Fallin%27+In+Love&cat;=s EP:n toinen single "Hot Tottie" julkaistiin 9. elokuuta 2010. Toisin kuin edellinen single, "Hot Tottie" suunnattiin urbaanille yleisölle ja sillä vierailee Jay-Z. == Kappaleet == == Listasijoitukset == Lista (2010) Sija Belgium Albums Chart (Flanders) 38 Belgium Albums Chart (Wallonia) 59 Canadian Albums Chart 12 Dutch Albums Chart 58 French Albums Chart 26 German Albums Chart 35 German Downloads Chart 7 Greek Albums Chart 60 Italian Albums Chart 91 Mexican Albums Chart 92 Swiss Albums Chart 61 US Billboard 200 4 US Billboard R&B;/Hip-Hop Albums 3 == Julkaisuhistoria == Maa Julkaistu Yhdysvallat 24\. elokuuta 2010 Kanada Saksa 1\. lokakuuta 2010 Ranska 25\. lokakuuta 2010 Brasilia 15\. marraskuuta 2010 == Lähteet == Luokka:Vuoden 2010 EP:t Luokka:Usherin albumit Luokka:R&B;-albumit
Iwan Rheon

Iwan Rheon (s. 13. toukokuuta 1985) on walesilainen teatteri- ja televisionäyttelijä. Hänet tunnetaan parhaiten televisiorooleistaan Simonina draamasarjassa Misfits, Ramsay Boltonina fantasiasarjassa Game of Thrones ja Maximusina Marvel-televisiosarjassa Inhumans. ==Valikoitu filmografia== ===Elokuva=== Elokuvat Elokuvat Elokuvat Elokuvat Vuosi Suomenkielinen nimi Alkuperäinen nimi Rooli 2011 Wild Bill Wild Bill Pill 2011 Resistance Resistance George 2012 The Rise The Rise Dempsey 2013 Libertador Libertador Daniel O’Leary 2015 Mermaid’s Song Mermaid’s Song Randall 2016 Alien Invasion: S.U.M.1 Alien Invasion: S.U.M.1 S.U.M.1 2017 Daisy Winters Daisy Winters Doug 2019 The Dirt – Törkytehdas The Dirt Mick Mars ===Televisio=== Televisio Televisio Televisio Televisio Televisio Vuosi Suomenkielinen nimi Alkuperäinen nimi Rooli Lisätietoja 2006 Caerdydd Caerdydd Daniel 7 jaksoa 2009–2011 Misfits Misfits Simon Bellamy 21 jaksoa 2011 Puhelintytön päiväkirja Secret Diary of a Call Girl Lewis 1 jakso 2013–2016 Game of Thrones Game of Thrones Ramsay Bolton 20 jaksoa 2013–2015 Vicious Vicious Ash Weston 14 jaksoa 2014 Our Girl Our Girl Dylan "Smurf" Smith 5 jaksoa 2015 Residue Residue Jonas Flak Minisarja 2017 Urban Myths Urban Myths Adolf Hitler 1 jakso 2017 Inhumans Inhumans Maximus 8 jaksoa 2021 American Gods American Gods Liam Doyle 2021 The Prince The Prince prinssi William 2024 Those About to Die Those About to Die Tenax 10 jaksoa ===Videopelit=== Videopelit Videopelit Videopelit Videopelit Videopelit Vuosi Suomenkielinen nimi Alkuperäinen nimi Rooli Lisätietoja 2014–2015 Game of Thrones Game of Thrones Ramsay Bolton 4 jaksoa, ääni 2021 Total War: Warhammer II Total War: Warhammer II Beastmaster Rakarth ==Aiheesta muualla== * Luokka:Walesilaiset näyttelijät Luokka:Olivier-palkinnon saajat Luokka:Vuonna 1985 syntyneet Luokka:Elävät henkilöt
Mikel Balenziaga

Mikel Balenziaga Oruesagasti (s. 29. helmikuuta 1988 Zumarraga, Guipúzcoa) on espanjalainen jalkapalloilija, pelipaikaltaan vasen laitapuolustaja. Hän edusti Espanjan korkeimmalla sarjatasolla Primera Divisiónissa toistakymmentä kautta Athletic Bilbaota ja yhden kauden Real Valladolidia. Hän päätti pelaajauransa kaudella 2023–2024 Deportivo de La Coruñan joukkueessa. Balenziaga on sansebastiánilaisen Real Sociedadin kasvatti, mutta hän pelasi seurassa korkeimmillaan vain sen B-joukkueessa Espanjan kolmanneksi korkeimmalla sarjatasolla Segunda División B:ssä. Elokuussa 2008 Balenziaga siirtyi miljoonan euron kaupassa toiseen baskisuurseuraan, bilbaolaiseen Athleticiin, jossa hän nousi suoraan Joaquín Caparrósin valmentamaan edustusjoukkueeseen. Hän debytoi Primera Divisiónissa 14. syyskuuta 2008 ottelussa Málagaa vastaan ja pelasi esikoiskaudellaan yhteensä 24 liigaottelussa. Sittemmin hän jäi kuitenkin seurassa Jon Aurtenetxen, Koikilin ja niin ikään Real Sociedadista saapuneen Xabi Castillon varjoon. Kauden 2009–2010 Balenziaga vietti lainalla Segunda Divisiónin Numanciassa. Balenziaga on pelannut Espanjan nuorisomaajoukkueissa. == Lähteet == == Aiheesta muualla == * Mikel Balenziaga Athleticin sivustolla * Mikel Balenziaga BDFutbol-sivustolla Luokka:Espanjalaiset jalkapalloilijat Luokka:Baskijalkapalloilijat Luokka:Vuonna 1988 syntyneet Luokka:Elävät henkilöt
Irina-Camelia Begu

Irina-Camelia Begu (s. 26. elokuuta 1990 Bukarest) on romanialainen tennispelaaja. Parhaimmillaan hän on ollut kaksinpelissä WTA-listan sijalla 22 elokuussa 2016 ja nelinpelissä samalla sijalla lokakuussa 2018. Hän on voittanut urallaan neljä WTA-turnausta kaksinpelissä ja kahdeksan nelinpelissä. Vuonna 2006 Begu voitti Euroopan mestaruuden alle 16-vuotiaiden sarjassa. Vuonna 2011 hän aloitti kauden maailmanlistan sijalla 234. Huhtikuussa hän menestyi hyvin Andalucía Tennis Experience -turnauksessa Marbellassa selviytyessään loppuotteluun. Ennen tätä turnausta hän ei ollut voittanut yhtään WTA-tason ottelua pääkaaviossa. Begu, joka pääsi turnauksen pääsarjaan karsintojen kautta, voitti välierässä toiseksi sijoitetun Svetlana Kuznetsovan 3–6, 7–6(3), 6–4. Loppuottelussa hän hävisi ykköseksi sijoitetulle Viktoryja Azarenkalle suoraan kahdessa erässä. Toisen finaalipaikkansa Begu saavutti Budapestin turnauksessa, jossa hän hävisi loppuottelussa Roberta Vincille. Grand Slam -turnauksissa Begu on päässyt kaksinpelissä parhaimmillaan neljännelle kierrokselle Australian avoimissa 2015 sekä Ranskan avoimissa 2016. Australian avoimissa 2018 hän ylsi nelinpelissä välieriin. == Lähteet == == Aiheesta muualla == * * Irina-Camelia Begu profiili ITF:n kotisivuilla Luokka:Romanialaiset tennispelaajat Luokka:Vuonna 1990 syntyneet Luokka:Elävät henkilöt
Tasa-arvo ja hyvinvointi

Tasa-arvo ja hyvinvointi ("The Spirit Level") on tutkijoiden Richard Wilkinson ja Kate Pickett kirja tuloeroista. Kirja julkaistiin joulukuussa 2009 ja HS- kirjat julkaisi sen suomeksi keväällä 2011. Teos tarkastelee vaurauden, tulonjaon ja hyvinvoinnin suhteita länsimaissa ja Yhdysvaltojen osavaltioissa. Tutkijoiden pääväittämä on, että yhteiskunnan ongelmat kytkeytyvät yhteiskunnan epätasa-arvoisuuteen, eivät niinkään sen vaurauteen.http://www.eshop.fi/hskauppa/shop/tuoteryhmat/hs_kirjat/prod__5695_Tasa- arvo%20ja%20hyvinvointi Tasa-arvo ja hyvinvointi -teoksessa esitetään pistekaavio toisensa jälkeen karkeita yhteyksiä tuloeroja kuvaavan suhdeluvun ja erilaisten terveys- ja hyvinvointi-indikaattoreiden välillä. Lopputulos on aina sama: mitä pienemmät tuloerot, sitä vähemmän pahoinvointia tai enemmän hyvinvointia. Syyskuuhun 2012 mennessä kirjan alkukielistä painosta on myyty 150 000 kappaletta ja se on käännetty 23 kielelle.BHA: Holyoake Lecture – Inequality: the enemy between us ==Kritiikki== Teos sai heti ilmestyttyään sekä populaaria että tieteellistä kritiikkiä. Kritiikki kohdistui lähinnä Wilkinsonin ja Pickettin valitsemiin maihin, mittareihin ja tilastollisiin menetelmiin. Wilkinson ja Pickett vastasivat kritiikkiin lehdistössä ja verkkosivuilla, ja teoksen uusintapanoksiin lisättiin ylimääräinen luku, jossa kritiikkiä käsitellään. ==Vaikutuksia== Vuoden 2010 parlamenttivaaleja ennen 430 kansanedustajaehdokasta allekirjoitti Wilkinsonin ja Pickettin perustaman Equality Trustin tasa-arvovakuutuksen.equalitytrust.org.uk Allekirjoittajat lupasivat edistää aktiivisesti politiikkaa, jolla rikkaiden ja köyhien välistä kuilua kavennetaan. 75 allekirjoittajaa valittiin Britannian parlamenttiin, joukossa kolmen suurimman puolueen edustajia ja kaksi ministeriä. Christopher Hird ja Katherine Round tekevät parhaillaan dokumenttielokuvaa Tasa-arvo ja hyvinvointi -teoksestaThe Spirit Level Documentary == Katso myös == * Tuloerot == Lähteet == == Aiheesta muualla == * Puheenaihe: ”Epätasa-arvoisuus on välttämätön vapauden hinta”, Aamulehti 9.4.2011, Gustav von Hertzen * * Richard Wilkinson ja Kate Pickett: Tasa-arvo ja hyvinvointi. Miksi tasa-arvo on hyväksi kaikille? Keskisuomalainen 14.06.2011 20:59, Sakari Möttönen * Erkki Tuomiojan kirja-arvio teoksen englanninkielisestä versiosta * Spiritleveldelusion Tasa-arvo ja hyvinvointi teokseen kriittisesti suhtautuva blogi * Beware False Prophets Tasa-arvo ja hyvinvointi teokseen kriittisesti suhtautuva sosiologian emeritusprofessori Peter Saundersin teos *The Spirit Level Revisited Hugh Noblen tilastollinen kritiikki Saundersin väittämiä vastaan Luokka:Kirjat taloustieteestä Luokka:Vuoden 2009 kirjat
Doggumentary

Doggumentary on rap-artisti Snoop Doggin yhdestoista studioalbumi. Albumi kulki aluksi työnimillä Doggumentary Music ja Doggystyle 2: Tha Doggumentary. Albumia myytiin sen julkaisuviikolla 50 000 kappaletta ja se sijoittui 8. sijalle Yhdysvaltain Billboard 200 -listalla.Billboard == Taustaa == 5\. marraskuuta 2010 julkaistiin singlenä kappale "New Year's Eve". Kappaleella vierailee Marty James ja sen tuotannosta vastaa Scoop DeVille. Lisäksi internetissä levisivät kappaleet "Rollin' in My Malibu" ja "Oh Boy". Mikään näistä kappaleista ei kuitenkaan lopulta päätynyt levylle. Levyllä piti myös vierailla rap-artistit Lil Jon ja Swizz Beatz, mutta hekään eivät päätyneet lopulta mukaan.http://www.rap-up.com/2010/11/14/snoop-dogg-gets-high-with-wiz- khalifa-on-new-album/ Albumin ensimmäinen single "Wet" (sensuroituna versiona "Sweat") julkaistiin 17. joulukuuta 2010. Singlen tuotti kalifornialainen tuottajaduo The Cataracs. "Wet" sijoittui ilmestyttyään Yhdysvaltain Billboard Hot 100 -listan sijalle 40.http://www.billboard.com/charts/r-b-hip-hop- songs#/charts/r-b-hip-hop-songs?begin=31ℴ=position Kappaleesta julkaistiin myös ranskalaisen house-DJ:n David Guettan tekemä remixversio. Se sijoittui eri maiden listoilla paremmin: Belgiassa sijoituksena oli ensimmäinen, Britannian UK Dance -listalla toinen ja Suomen virallisella listalla kolmas sija.http://www.ultratop.be/fr/showitem.asp?interpret=Snoop+Dogg+vs.+David+Guetta&titel;=Sweat&cat;=shttp://www.theofficialcharts.com/archive- chart/_/18/2011-04-02http://finnishcharts.com/showitem.asp?interpret=Snoop+Dogg+vs.+David+Guetta&titel;=Sweat&cat;=s Albumin toinen single "Boom" julkaistiin 8. maaliskuuta 2011. Singlellä vierailee R&B-laulaja; T-Pain ja sen tuotannosta vastaa Scott Storch. Single ei menestynyt kovin hyvin: sijoituksena oli Billboard Hot 100 -listan 76. sija.http://www.billboard.com/#/song/snoop-dogg-featuring-t-pain/boom/24949279 == Kappaleet == == Arvostelut == * Allmusic: Allmusic review * HipHopDX: HipHopDX review * Pitchfork Media: 5.5/10Pitchfork Media * Rolling Stone: Rolling Stone == Listasijoitukset == Lista Sija US Billboard 200http://www.billboard.com/#/album/snoop-dogg/doggumentary/1461835 8 US Billboard R&B;/Hip-Hop Albums 4 US Billboard Rap Albums 2 == Lähteet == Luokka:Snoop Doggin albumit Luokka:Vuoden 2011 albumit
Mohammed Monwar Hossain

Mohammed Monwar Hossain (; s. 30. elokuuta 1979) on bangladeshilainen jalkapalloilija, pelipaikaltaan keskikenttäpelaaja. Hän edustaa seuratasolla dhakalaista Sheikh Russellia, jota ennen hän on pelannut muun muassa I-Leaguessa pelannutta, sittemmin lakkautettua Mahindra Unitedia. Hossain on pelannut Bangladeshin maajoukkueessa 17 ottelua, muttei ole tehnyt niissä yhtään maalia. == Lähteet == Luokka:Bangladeshilaiset jalkapalloilijat Luokka:Vuonna 1979 syntyneet Luokka:Elävät henkilöt
Jesper Huor

Jesper Huor (s. 3. toukokuuta 1975 Itä-Berliini, DDR) on ruotsalainen toimittaja ja kirjailija. Hän on kirjoittanut teoksen Sista resan till Phnom Penh (2006), jossa hän kertoo matkastaan etsimään isäänsä. Teoksessa I väntan på talibanerna (2010) hän kertoo Afganistanin tapahtumien taustoista. Huor on tehnyt radiodokumentin Bibliotekarien, joka käsittelee Anders Buriuksen Kuninkaallisessa kirjastossa tekemiä kirjavarkauksia. Dokumentti oli ehdokkaana Ikarosprisetin saajaksi ja palkittiin Stora Radioprisetilla 2009. Seuraavana vuonna hän teki huomiota saaneen ohjelman "Gåtan Göran Lindberg". Jesper Huor on ollut tuottamassa dokumenttia "WikiRebels", joka on Ruotsin televion ohjelma WikiLeaksista. ==Lähteet== *SvD Kulturnyheter ==Aiheesta muualla== *Jesper Huorin kotisivu *Radiodokumentären Bibliotekarien Luokka:Ruotsalaiset toimittajat Luokka:Ruotsalaiset kirjailijat Luokka:Vuonna 1975 syntyneet Luokka:Elävät henkilöt
Lough Erne

Lough Erne () on kaksoisjärvi Pohjois-Irlannissa Fermanaghin kreivikunnassa. Järvi kattaa kolmanneksen koko kreivikunnan pinta-alasta. Alempi Erne (Lower Lough Erne) on avoin, noin kahdeksan kilometriä pitkä kaareutuva järvi. Järvessä on kaksi merkittävää saarta: Boa ja Devenish. Ylempi Erne (Upper Lough Erne) on saarinen ja mutkainen järvi Ernejoen jatkeena. Järvien välisellä kannaksella sijaitsee Enniskillen pikkukaupunki. == Lähteet == ==Aiheesta muualla== Luokka:Pohjois-Irlannin järvet
Devenish

Devenish () on saari Lower Lough Erne -järvessä Pohjois-Irlannin Fermanaghin kreivikunnassa. Saarelle pääsee lautalla Troryn kylästä, viiden kilometrin päästä Enniskillenistä. Saari on yksi tärkeimmistä luostaripaikoista Pohjois- Irlannissa. Sen perusti Pyhä Molaise (Saint Molaise) 500-luvulla. Huomattava osa rakennuksista on rakennettu 1100-luvulla, myös pyöreät tornit, joihin asukkaat pakenivat turvaan viikinkien hyökkäyksiä. Saari on luontonsa vuoksi tieteellisesti kiinnostava. == Lähteet == Luokka:Pohjois-Irlannin saaret
Boa (saari)

Boa () on saari alemmassa Lough Erne -järvessä Pohjois-Irlannin Fermanaghin kreivikunnassa. Saari on kuuluisa kelttien tekemistä arvoituksellisista pakanallisista patsaista. Patsailla on Januskasvot. Keltit uskoivat että pää oli sielun ja elinvoiman keskus. Patsaat ovat inspiroineet Seamus Heaneyn runon January God. == Lähteet == == Aiheesta muualla == Luokka:Pohjois- Irlannin saaret
Enniskillen

Enniskillen () on pikkukaupunki Pohjois-Irlannin Fermanaghin kreivikunnassa. Kaupunki sijaitsee ylemmän ja alemman Lough Erne -kaksoisjärven välisellä kannaksella. Virheellinen Isbn 978-1-86193-210-3 Kaupungissa sijaitsee Enniskillen linna (Enniskillen Castle), joka on rakennettu 1400-luvulla. Linnassa on Inniskillenin muskettisoturien museo (Royal Inniskilling Fusiliers). Wellingtonin herttuan mukaan tällä rykmentillä oli keskeinen osa Waterloon taistelussa. Kaupungissa oleva Portora Royal School on perustettu vuonna 1608. Sen perusti Jaakko I, ja sen kuuluisimpia oppilaita ovat kirjailijat Oscar Wilde ja Samuel Beckett. == Lähteet == ==Aiheesta muualla== Luokka:Asutut paikat Pohjois-Irlannissa
Kanon Wakeshima

Kanon Wakeshima (分島 花音, s. 28. kesäkuuta 1988) on japanilainen laulaja ja sellisti. Wakeshiman ensimmäinen single ”Still Doll” julkaistiin 28. toukokuuta 2008. Kappale soi Vampire Knight -animesarjan loppumusiikkina. Wakeshiman toinen single ”Suna no Oshiro” (suom. hiekkalinna) julkaistiin 12. marraskuuta 2008, ja sitä käytettiin sarjan toisen kauden, Vampire Knight Guiltyn, loppumusiikkina. Wakeshiman debyyttialbumi ”Shinshoku Dolce” ilmestyi tammikuussa 2009. Kanon Wakeshima perusti yhtyeen Kanon x Kanon yhdessä An Cafen basistin Shinya ”Kanon” Sanon kanssa vuonna 2010. Heidän musiikkinsa yhdistelee klassisen- ja pop-musiikin tyylejä. == Tausta == Kanon Wakeshima aloitti sellon soittamisen kolmen vuoden ikäisenä musikaalisten vanhempiensa kannustamana. Kouluikäisenä Wakeshima opiskeli sellon soittamista ja esiintyi erilaisissa klassisissa kokoonpanoissa. Myöhemmin hän alkoi myös säveltää omia kappaleita, joita hän esitti laulaen ja selloa soittaen. Wakeshima osallistui Sony Music Entertainmentin koe-esiintymiseen ja sai levytyssopimuksen Sonyn levy-yhtiöön DefStar Recodsiin. Visual kei -tähtenäkin tunnettu Mana ihastui Wakeshiman lahjakkuuteen ja ryhtyi tämän ensimmäisen singlen ”Still Dollin” tuottajaksi. Wakeshimalla on käytössään eri sello eri tilanteissa – yksi on konsertteja, yksi musiikkivideoita ja yksi nauhoittamista varten. Wakeshima on myös nimennyt sellonsa. Live-esiintymisissä hän käyttää useimmiten valkoista ”Mikazuki-san” (suom. puolikuu) nimistä selloa. Punainen ”Nanachie-san” (suom. viisaus) puolestaan esiintyy pääasiassa naisen musiikkivideoilla, kun taas ruskea ”Yaeharu-san” (suom. monikerroksinen syksy) toimii pääasiassa harjoitus- ja nauhoitusinstrumenttina. ”Yaeharu-san” on Wakeshimalle erityisen tärkeä, sillä se on ollut hänellä aina ala-asteesta asti. == Diskografia == === Albumit === * Shinshoku Dolce (2009) * Lolitawork Libretto (2010) === Singlet === * ”Still Doll” (2008) * ”Suna no Oshiro” (2008) * ”Tōmei no Kagi” (2009) === Musiikkivideot === * ”Still Doll” (2008) * ”Suna no Oshiro” (2008) === Kanon x Kanon singlet=== * ”Calendula Requiem” (2010) * ”Koi no Doutei” (2011) == Aiheesta muualla == * Virallinen sivusto Luokka:Japanilaiset laulajat Luokka:Japanilaiset sellistit Luokka:Vuonna 1988 syntyneet Luokka:Elävät henkilöt
Jalkapallon nuorten maailmanmestaruuskilpailut 1979

Jalkapallon nuorten maailmanmestaruuskilpailut 1979 olivat järjestyksessään toiset järjestetyt alle 20-vuotiaiden MM-kilpailut. Kilpailut järjestettiin Japanissa 26. elokuuta – 7. syyskuuta 1979. Mestaruuden voitti Argentiina ennen Neuvostoliittoa ja Uruguayta. Kilpailujen paras pelaaja oli argentiinalainen Diego Maradona, ja paras maalintekijä argentiinalainen Ramón Díaz 8 maalilla. ==Ottelut== ===Lohko A=== ===Lohko B=== ===Lohko C=== ===Lohko D=== ===Pudotuspelit=== {{Turnauspuu8 |2. 9. - Saitama||0 (3)||0 (4) |2. 9. - Kobe||2 (5)||2 (6) |2. 9. - Tokio||5||0 |2. 9. - Jokohama||1||0 |4. 9. - Kobe||0||1 |4. 9. - Tokio||2||0 |6. 9. -Tokio||1||3 |6. 9. - Tokio||1 (5)||1 (3) }} ==Lähteet== 20-vuotiaiden 1979 Luokka:Vuoden 1979 jalkapallo Luokka:Japanin jalkapallo Luokka:Tokion urheilu Luokka:Kōbe Luokka:Jokohama Luokka:Saitama
Ténéma N’Diaye

Ténéma N’Diaye (s. 13. helmikuuta 1981 Bamako, Mali) on malilainen jalkapalloilija. Hyökkääjänä pelaava N’Diaye edustaa Ranskan Ligue 2:ssa Metziä. ==Maajoukkueura== N’Diaye edusti Malin alle 20-vuotiaiden maajoukkuetta vuonna 1999 ja saavutti nuorten MM-kisoissa pronssia. Sittemmin N’Diaye on edustanut Malin A-maajoukkuetta vuodesta 2001 lähtien. Hänet valittiin ensimmäisiin arvokisoihinsa vuoden 2004 kesäolympialaisiin. Toiset arvokisansa hän pelasi 2010 Afrikan-kisoissa. ==Saavutukset== *Malin mestaruus: 1998, 1999 *Malin cup: 1998 *Malin supercup: 1999 *Tunisian liigacup: 2003 ==Lähteet== * National Football Teams * Tenema N’Diayen tilastot Ranskan sarjoissa Luokka:Malilaiset jalkapalloilijat Luokka:Vuonna 1981 syntyneet Luokka:Elävät henkilöt
Nigel Moore

Nigel Moore (s. 11. syyskuuta 1981 Rochester, New York) on yhdysvaltalainen koripalloilija. Heinäkuussa 2015 Moore ja Korihait purkivat keskinäisen sopimuksensa.http://www.basket.fi/uutiset/kaikki_uutiset/?x122462=32937537 Seuraavan kauden Moore pelasi Porvoon Tarmossa. Kesäkuussa 2016 hän siirtyi Torpan Poikiin.http://www.basket.fi/uutiset/kaikki_uutiset/?x122462=40299412 Moore on aktiivisesti suunnitellut elämäänsä koripalloilijanuransa jälkeen sen viimeisinä vuosinahttp://www.eurobasket.com/Finland/news/450682/First-a- little-history-about-me-Nigel-Moore. == Lähteet == * Nigel Moore Suomen Koripalloliitto * 2. Bundesliigan pelaajaprofiili === Viitteet === Luokka:Yhdysvaltalaiset koripalloilijat Luokka:Vuonna 1981 syntyneet Luokka:Elävät henkilöt
Baum

Baum voi tarkoittaa seuraavia asioita: ==Sukunimenä== * L. Frank Baum (1856–1919), yhdysvaltalainen kirjailija * Manuel Baum (s. 1979), saksalainen jalkapallomaalivahti ja valmentaja * Vicki Baum (1888–1960), itävaltalainen kirjailija * William Wakefield Baum (1926–2015), yhdysvaltalainen kardinaali ==Muita merkityksiä== * Wunder-Baum, autoissa käytettävä kuusen muotoinen ilmanraikastin
Robert Bogue

Robert Bogue (s. 27. elokuuta 1964 Minden, Nebraska, Yhdysvallat) on yhdysvaltalainen näyttelijä. ==Ura== Bogue päätyi näyttelijäksi opiskellessaan Colorado Collegessa. Hänen luokkatoverinsa isä oli ohjaaja Sydney Pollack, joka sai Boguen kiinnostumaan näyttelemisestä ammattimielessä.Rob Bogue SoapOperaDigest. Viitattu 10.4.2011 Valmistumisen myötä hän muutti New Yorkiin pyrkiäkseen näyttelijäksi. Lopulta vuonna 1996 Bogue teki ensimmäisen roolinsa suoraan videolle julkaistussa elokuvassa Vibrations. Sittemmin Bogue on tehnyt pieniä vierasrooleja televisiosarjoissa ja elokuvarooleja. Hän on esiintynyt muun muassa Syntinen kaupunki, Sinkkuelämää, Enkelin kosketus, Hädän hetkellä ja Sopranos televisiosarjoissa. Vuosina 1999–2000 Bogue esitti Jason Crameriä sarjassa Kylmä rinki. Vuonna 2004 Bogue puolestaan teki ensimmäisen videopeliroolinsa toimiessaan Red Dead Revolver videopelin päähahmon Red Harlowin äänenä. ==Lähteet== Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Vuonna 1964 syntyneet Luokka:Elävät henkilöt
Pranas Eidukevičius

Pranas "Marcelka" Eidukevičius (s. 1869, Virbalis, Venäjän keisarikunta - k. 1926, Moskova, Neuvostoliitto) oli liettualainen poliitikko ja kommunisti. Eidukevičius toimi Puolan sosialistipuolueessa, Liettuan sosiaalidemokraattisessa puolueessa ja oli yksi Liettuan kommunistisen puolueen perustajista ja puolueen ensimmäinen puheenjohtaja. ==Lähteet== Luokka:Liettualaiset poliitikot Luokka:liettualaiset kommunistit Luokka:Vuonna 1869 syntyneet Luokka:Vuonna 1926 kuolleet
Hevosenkenkäteoria

Hevosenkenkäteoria on yhteiskunnallisessa keskustelussa esiintyvä väite, jonka mukaan oikeisto ja vasemmisto eivät ole lineaarisen janan vastakohtia, vaan niiden äärisuuntaukset lähestyvät toisiaan hevosenkengän muotoisessa kaaressa. Teoria ovat suosineet etenkin liberalismin kannattajat, koska sen avulla totalitaariset äärisuuntaukset voidaan esittää yhtenä vihollisena. Eräs teorian esittäjistä on ranskalainen kirjailija Jean-Pierre Faye (s. 1925), jonka mielestä "äärimmäisyydet kohtaavat". == Kritiikki == Monet politiikan tutkijat ovat kritisoineet hevosenkenkäteoriaa ja katsoneet, ettei sen paikkansapitävyyttä ole osoitettu. Amerikkalainen taloustieteilijä Georg Reisman katsoo, että sosialismi ja natsismi eivät ole ääripäitä, vaan vastaavat toisiaan siten, että natsismi on sosialismin nationalistinen erityistapaus ("kansallissosialismia"). Vasemmiston katsotaan painottavan valtion taloudellista, säätelevää ja palveluja tuottavaa roolia, kun taas oikeisto luottaa markkinavoimiin ja haluaa pitää valtion roolin pienenä. Sekä natsit että sosialistit kuitenkin korostavat valtion merkitystä taloudessa. Äärivasemmisto ja äärioikeisto eivät siten olisi toistensa vastakohtia, kuten hevosenkenkäteoria olettaa. ==Lähteet== Luokka:Politiikan tutkimuksen teoriat Luokka:Poliittinen kirjo
Rock ’n’ Roll Suicide

Rock 'n' Roll Suicide on brittiläisen muusikon David Bowien kappale ja päätösraita vuoden 1972 albumilta The Rise and Fall of Ziggy Stardust and the Spiders from Mars. ”Rock 'n' Roll Suicide” on tarina noususta ja tuhosta, ja viittaa monien rocktähtien elämäntarinaan. Näihin lukeutuvat Jim Morrison, Janis Joplin, Brian Jones, Peter Green ja Syd Barrett. Vuonna 1974 kappale julkaistiin singlenä B-puolenaan ”Quicksand”, joka oli peräisin vuonna 1971 ilmestyneeltä albumilta Hunky Dory. == Kappaleen rakenne ja sanoitus == ”Rock 'n' Roll Suicidea” on verrattu The Beatles -yhtyeen kappaleeseen ”A Day in the Life”, ja sitä on kuvattu ”avantgardistiseksi showlauluksi”. Bowie esitti kappaleen jokaisessa konsertissaan vuosina 1972–73 – useimmiten päätösnumerona. Laulun ensimmäiset sanat ”Time takes a cigarette...” viittaa espanjalaisen Manuel Machadon runoon, jonka mukaan elämä on kuin savuke, jonka toiset polttavat nopeasti, ja vastaavasti toiset hitaasti nautiskellen. Lopussa kuultavat ”Give me your hands 'cause you're wonderful!” -huudot ironisoivat rock-konserttien ”Olette mahtava yleisö!” -tyylisiä kliseitä. Bowien kykyä ironisuuteen onkin pidetty tärkeimpänä erona muihin aikakauden glam rock -artisteihin. David Bowien tuolloinen vaimo Angela Bowie on väittänyt, että näiden huutojen ottaminen mukaan lauluun oli hänen ideansa. Sanoitusta on pidetty myös rohkaisuna ihmisille, jotka ovat epävarmoja seksuaalisesta suuntautumisestaan tai pelkäävät tulla ulos kaapista. Tähän viittaa muun muassa lause ”You're not alone” ().Buckley 2005, s. 24. == Julkaisu ja vastaanotto == Singlenä kappale julkaistiin 11. huhtikuuta 1974, noin kaksi vuotta sen jälkeen kun se oli debytoinut albumilla The Rise and Fall of Ziggy Stardust and the Spiders from Mars. Singlejulkaisun merkiksi Mick Rock kuvasi kappaleesta edelleen julkaisemattoman promovideon. Kappale pääsi sijalle 22, ja syynä heikohkoon sijoitukseen on pidetty sitä, että suurella osalla Bowien faneista oli jo kappale Ziggy Stardust -albumilla muodossa.Buckley 2005, s. 250. Parhaan tunnetun sijoituksensa ”Rock 'n' Roll Suicide” sai Irlannissa, jossa se nousi sijalle 12. === Listasijoitukset === Valtio Korkein sijoitus Listaviikot Nousu listalle Lähde 12\. 2 2.5.1974 22\. 7 (top 50) 20.4.1974 30\. 4 7.5.1974 == Muita versioita == Kappaleesta on tehty joitakin cover-versioita. Esittäjiin lukeutuvat Rilo Keley, El Vez ja Seu Jorge. Suomeksi kappaleen on levyttänyt nimellä ”Rock 'n' Roll itsemurha” Pate Mustajärvi. Vuonna 1988 äänitetyn laulun sanoitus oli Juice Leskisen käsialaa. == Kappaleet singlellä == A-puoli # B-puoli # * Quicksand == Lähteet == * === Viitteet === Luokka:David Bowien kappaleet Luokka:Vuoden 1972 kappaleet
Lauren Socha

Lauren Marie Socha (s. 9. kesäkuuta 1990) on brittiläinen näyttelijä, joka tunnetaan parhaiten Kellyn roolista sarjassa Misfits. Vuonna 2010 Socha oli ehdokkaana Bafta-palkinnon saajaksi naissivuosasta televisioelokuvassa The Unloved. Seuraavana vuonna hän sai Bafta-palkinnon roolistaan Misfitsissä. == Filmografia == Vuosi Nimi Rooli Huomioita 2006 Scummy Man Nina lyhytelokuva 2009 The Unloved Lauren Televisioelokuva; Bafta-ehdokkuus parhaasta naissivuosasta 2009–2011 Misfits Kelly Televisiosarja 2010 Five Daughters Dawny Televisiosarja 2010 71 Degrees North Oma itse TV-sarja == Lähteet == Luokka:Englantilaiset näyttelijät Luokka:Vuonna 1990 syntyneet Luokka:Elävät henkilöt
Mamadou Diallo (malilainen jalkapalloilija)

Mamadou Diallo (s. 17. huhtikuuta 1982 Bamako, Mali) on malilainen jalkapalloilija. Hyökkääjänä pelaava Diallo edustaa Ranskan Ligue 2:ssa Le Havre. ==Ura== Diallo aloitti uransa Centre Salif Keitassa kaudella 2000. Hän siirtyi sittemmin 2003 Algerian pääsarjaan USM Algerin riveihin.Mamadou Diallo suivi L'Equipe. 18.11.2004 Viitattu 10.4.2011 Hän saavutti menestystä voittamalla Algerian cupin. Myös Afrikan Mestarien liigassa Diallo menestyi joukkueen mukana, kun joukkue selvisi lohkovaiheeseen, jossa se jäi lopulta oman lohkonsa kolmanneksi. Diallo voitti myös Mestarien liigan maalikuninkuuden kymmenellä osumalla. Joulukuussa 2004 Diallo siirtyi Ranskan pääsarjaan Nantesin riveihin. Hän onnistui avauskaudellaan tekemään neljä maalia pelaamassaan yhdeksässätoista ottelussa. Toisella kaudellaan Diallo onnistui maalinteossa kymmennesti, mutta toisella kaudellaan vain neljästi. Kauden päätyttyä Diallo siirtyi kesällä 2007 Qatarin pääsarjaan Qatar SC:n joukkueeseen.CETTE ANNÉE LÀ : 2007-08 fcnhisto.fr Viitattu 10.4.2011 ==Maajoukkueura== Diallo edusti Malin alle 17-vuotiaiden maajoukkuetta vuoden 1999 alle 17-vuotiaiden MM-kisoissa. Sittemmin Diallo on edustanut Malin A-maajoukkuetta vuodesta 2001 lähtien. Hänet valittiin ensimmäisiin arvokisoihinsa vuoden 2004 kesäolympialaisiin. Diallo on edustanut Malia myös kaksissa Afrikan-mestaruuskisoissa vuosina 2008 ja 2010. ==Lähteet== ==Aiheesta muualla== * National Football Teams * Mamadou Diallon tilastot Ranskan sarjoissa Luokka:Malilaiset jalkapalloilijat Luokka:Vuonna 1982 syntyneet Luokka:Elävät henkilöt
Merkityt versiot -kokeilu

Tämä sivu on suomenkielisessä Wikipediassa keväällä 2011 keskustelun kohteena olleen Merkityt versiot -tekniikan testaussivujen ohjaussivu, joka sisältää seuraavat alasivut: *Testisivu 1 *Testisivu 2 *Testisivu 3 *Testisivu 4 Luokka:Merkityt versiot testiluokka
Provokaatio

Provokaatio on tahallista toimintaa, jonka tavoitteena on kohteen negatiivinen reaktio, kuten paheksunta, ärsyyntyminen, loukkaantuminen tai suuttuminen. Kohteena voi olla periaatteessa mikä tahansa elollinen olento, joka kykenee osoittamaan tunteensa toimintaa kohtaan, käytännössä usein jokin kehittynyt eläin kuten ihminen tai usein jokin ihmisryhmä. Kun osapuolet eivät tunne toistensa sosiaalisia normeja, tai tekijä ei ota niitä huomioon, voi kyseessä olla myös tahaton provokaatio. Myös taide voi toimia provosoivana. ==Katso myös== *Trolli (internet) *Agent provocateur *Lavastettu hyökkäys Luokka:Propaganda nl:Undercoveroperatie
Eero Manninen

Eero Manninen (27. heinäkuuta 1914 Voikoski – 13. marraskuuta 1999 Helsinkihttps://www.hs.fi/ihmiset/art-2000003842249.html) oli suomalainen veistonopettaja ja siluettitaiteilija, joka kesäisin leikkasi Helsingin Linnanmäen huvipuistossa kävijöiden siluetteja lähes neljä vuosikymmentä, vuosina 1955–1992. Siluettien määrä lasketaan sadoissa tuhansissa. Manninen oli usein mukana myös ulkomailla järjestetyissä Helsinki-aiheisissa näyttelyissä, joissa hän leikkasi siluetteja näyttelyvieraista. Eero Manninen toimi veistonopettajana ensin Helsingin Kaisaniemen kansakoulussa ja sitten Maunulan koulussa. Mannisen työtä Linnanmäen siluetinleikkaajana jatkoi lähes kaksi vuosikymmentä, vuodesta 1988 vuoteen 2007 saakka, hänen tyttärensä Sirkka Lekman, aluksi sijaisena mutta isänsä sairastuttua vuodesta 1992 lähtien vakituisena. Hän oli avustanut isäänsä Linnanmäellä jo 11-vuotiaasta alkaen liimaamalla valmiit siluetit valkoiselle paperille ja perimällä maksun. ==Lähteet== Luokka:Suomalaiset opettajat Luokka:Vuonna 1914 syntyneet Luokka:Vuonna 1999 kuolleet
Nothin’ Matters and What If It Did

Nothin' Matters and What If It Did on yhdysvaltalaisen laulaja-lauluntekijä John "Cougar" Mellencampin viides, vuonna 1980 julkaistu studioalbumi. Levyn on tuottanut Stever Cropper. Euroopassa levy-yhtiö on Yhdistyneessä kuningaskunnassa toimiva Riva Records. Taustayhtiö on Mercury Records. Levykannen kuvassa John Cougarin kanssa esiintyvä nainen on Edith Massey. Musiikkikasetteja on valmistettu Hollannissa. == Kappaleet == # # # # # B-puoli # * # # # # # # == Lähteet == * John Cougar MC Nothin' Matters and What If It Did (Riva Records 814 994-4, 1980) Luokka: Vuoden 1980 albumit Luokka: John Mellencampin albumit
Check It Out

Check It Out on turkulaisen Nite Time Jumpers -yhtyeen esikoisalbumi vuodelta 1990. Se on ilmestynyt Ensio Music -yhtiön Selecta-levymerkillä CD-levynä luettelotunnuksella SECD-034. Tätä ennen yhtyeeltä oli ilmestynyt EP-levy It's Right Time for. Kansikuvan on suunnitellut Esa Haltia ja valokuvan on ottanut Antti Viitala. CD-levyjä on valmistanut Dandisc Digip -yhtiö Tanskassa. Levyn englanninkielisen esittelytekstin on tehnyt toukokuussa 1990 Jarmo "Willi" Wallenius. Siinä hän valottaa ensin lyhyesti Turun vilkasta musiikkielämää ja sitten swing-kauden jälkeistä jump blues -musiikkityyliä, joka termi otettiin käyttöön Yhdysvalloissa 1930-luvun lopulla. Jumpin pioneereista Wallenius mainitsee Louis Jordanin ja tämän Tympany Five -yhtyeen. Jordanin ohjelmistosta levyllä on humoristinen "Reet, Petite and Gone". Nite Time Jumpersin innoittajina Wallenius mainitsee Suomessa 1980-luvulla vierailleet Roomful of Bluesin ja Chevalier Brothersin. Hän toteaa, että Nite Time Jumpersin musiikissa voidaan kuulla jump bluesin ohella vaikutteita myös jazzista, soulista ja rock and rollista. Wallenius esittelee joitain albumin kappaleista. Esimerkiksi avauskappale "A Man Needs His Lovin'" on Earl Kingin New Orleans -tyylinen rhythm and blues -kappale. Anson Funderburg and the Rockets oli myös levyttänyt sen Texas-bluesina kolme vuotta aikaisemmin ennen tätä taltiontia. "Okie Dokie Stomp" on instrumentaali, jonka on tehnyt tunnetuksi Clarence Gatemouth Brown neljäkymmentä vuotta aikaisemmin. "T-Bone Shuffle" taas on hienostuneen sähkökitarabluesin pioneeri T-Bone Walkerin ohjelmistosta. "One Scotch, One Bourbon, One Beer" puolestaan on pianisti Amos Milburnin eloisa rhythm and blues -kappale, ja se on myös Nite Time Jumpersin live-esiintymisten suosikkeja. Kappale onkin levytetty kertaotolla Riverside Studion harjoitushuoneessa. Yhtyeen tunnuskappale "Nite Time Jump" on omaa tekoa kuten myös jump blues "Evil Woman". == Kappaleet == # # # # # # # # # # # # # # Levyetiketissä kappaleen numero 9 nimi on muodossa "Keep a Knockin". == Lähteet == * Nite Time Jumpers CD Check It Out (Ensio Music, Selecta SECD-034, 1990) Luokka:Suomalaiset R&B-albumit; Luokka:Vuoden 1990 esikoisalbumit